**โครงการรอมฎอนสัมพันธ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. ชื่อโครงการ** รอมฎอนสัมพันธ์

**2. หลักการและเหตุผล**

เนื่องด้วยเดือนรอมฎอน เป็นเดือนของการถือศีลอดของชาวมุสลิมทั่วโลก การถือศีลอด หมายถึง การอดอาหารเครื่องดื่ม การเสพเมถุน อดกลั้นทำความชั่วทุกชนิด ตั้งแต่รุ่งสางจนตะวันลับขอบฟ้าในเดือนรอมฎอน (เดือนที่ 9 ตามปฏิทินทางจันทรคติขิงอิสลาม) ของทุกปี เป็นเวลาประมาณ 29 ถึง 30 วัน บทบัญญัตินี้ถูกกำหนดบังคับใช้สำหรับมุสลิมทุกคน การถือศีลอดเป็นการทดลอง และฝึกหัดร่างกายให้รู้จักอดกลั้น ให้รู้จักสภาพอันแท้จริงของผู้ที่อัตคัดขัดสน ทำให้เกิดความเห็นอกเห็นใจกัน เป็นการขัดเกลาจิตใจให้บริสุทธิ์ผ่องแผ้วพ้นจากอำนาจใฝ่ต่ำ และมีคุณธรรม รวมทั้งมีข้อบัญญัติทางศาสนาส่งเสริมให้ผู้นับถือศาสนาร่วมชุมนุมในการประกอบพิธีกรรมดังกล่าว ณ มัสยิดสถาน อันเป็นศูนย์รวมของชุมชน มีการร่วมแรงและสละเวลาเพื่อการประกอบอาหารสำหรับการทำพิธีละศีลอด ตลอดมีการบรรยายศาสนธรรมและให้ความรู้อันเป็นประโยชน์แก่ประชาชน

ดังนั้นองค์การบริหารส่วนตำบลกาลอ ได้เล็งเห็นความสำคัญของกิจกรรมดังกล่าว และตามพระราชบัญญัติสภาตำบลและองค์การบริหารตำบล พ.ศ. 2537 และแก้ไขเพิ่มเติม (ฉบับที่ 7) พ.ศ.2562 มาตรา 67 (5) (8) พระราชบัญญัติกำหนดแผนและขั้นตอนการกระจ่ายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 (11) มาตรา 17 (18) ที่กำหนดให้องค์กรปกครองส่วนท้องถิ่นมีอำนาจหน้าที่ในการบำรุงศิลปะ จารีตประเพณี ภูมิปัญญาท้องถิ่น วัฒนธรรมและการศาสนา จึงได้จัดโครงการรอมฎอนสัมพันธ์ เพื่อเป็นการส่งเสริมให้พี่น้องมุสลิมได้ประกอบศาสนกิจอย่างเต็มที่ และร่วมกันละศีลอดเป็นหมู่คณะหรือการออกบวชเป็นจำนวนมาก พบปะพูดคุยแลกเปลี่ยนความคิดเห็นระหว่างผู้บริหารท้องถิ่น,สมาชิกสภาองค์การบริหารส่วนตำบล และประชาชนในพื้นที่ เพื่อเชื่อมความปรองดองสมานฉันท์อันดีระหว่างหน่วยงานองค์การบริหารส่วนตำบลกับประชาชนในพื้นที่ และเป็นศาสนกิจที่ก่อให้เกิดความสามัคคีของหมู่คณะ

**3. วัตถุประสงค์**

3.1 เพื่อส่งเสริมให้ประชาชนร่วมกันละศีลอดเป็นหมู่คณะหรือการออกบวช ณ มัสยิดในพื้นที่

3.2 เพื่อสนับสนุนให้ประชาชนในพื้นที่ประกอบศาสนกิจ (ละหมาดตะรอวีห์) ปฏิบัติตามหลักคำสอนของศาสนาและได้รับความรู้อันเป็นประโยชน์เกี่ยวกับหลักคำสอนของศาสนาที่ถูกต้อง

3.3 เพื่อเสริมสร้างความปรองดองสมานฉันท์ระหว่างหน่วยงานองค์การบริหารส่วนตำบลกาลอกับประชาชนในพื้นที่

3.4 เพื่อสร้างความรักและความสามัคคีในการทำกิจกรรมร่วมกัน

3.5 เพื่อสืบสานวัฒนธรรม ประเพณีอันดีงามสืบไป

**4. ลักษณะของโครงการ**

 4.1 พบปะพูดคุยแลกเปลี่ยนความคิดเห็นกับประชาชนที่มัสยิดในพื้นที่

4.2 มอบของปัจจัยบริโภคให้แก่มัสยิดต่างๆ ในพื้นที่

4.3 ร่วมรับฟังการบรรยายศาสนธรรมในมัสยิด

4.4 ผู้บริหาร สมาชิกสภา อบต. และประชาชนร่วมกันละศีลอดในพื้นที่

4.5 การละหมาดร่วมกัน

**5. เป้าหมาย**

5.1 ประชาชนทั่วไป เด็ก เยาวชน กลุ่มสตรี และผู้สูงอายุ หมู่ที่ 1 – 4 ตำบลกาลอ อำเภอรามัน จังหวัดยะลา

**6. วิธีดำเนินการ**

6.1 ประชุมคณะผู้บริหารองค์การบริหารส่วนตำบลกาลอ สมาชิกฯ พนักงาน และหน่วยงาน

ราชการต่างๆที่เกี่ยวข้อง

 6.2 เสนอโครงการเพื่อขออนุมัติ ผู้บริหารท้องถิ่น เพื่อเบิกค่าใช้จ่ายในการโครงการ
 6.3 แต่งตั้งคณะกรรมการดำเนินโครงการ

 6.4 ดำเนินการตามโครงการ

 6.5 ติดตามและประเมินผลโครงการ และสรุปผลการดำเนินงานตามโครงการ

**7. สถานที่ดำเนินการ**

7.1 มัสยิดยามีอุลมุสลีมีน หมู่ที่ 1บ้านแบหอ ตำบลกาลอ

7.2 มัสยิดนูรูลมะวาห์ หมู่ที่ 2 บ้านบาซาบาเยาะห์ตำบลกาลอ

 7.3 มัสยิดบ้านกาลอ หมู่ที่ 3 บ้านกาลอ ตำบลกาลอ

 7.4 มัสยิดนูรูลอิสลาม หมู่ที่ 4 บ้านตะโล๊ะมีแย ตำบลกาลอ

**8. ระยะเวลาดำเนินการ**

ระหว่างวันที่ 3 เมษายน – วันที่ 2 พฤษภาคม 2565

 **9. งบประมาณ**

งบประมาณรายจ่ายประจำปีงบประมาณ 2565 ขององค์การบริหารส่วนตำบลกาลอ ตามแผนงาน การศาสนาวัฒนธรรมท้องถิ่น งบดำเนินงาน หมวดค่าใช้สอย ประเภทรายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการรอมฎอนสัมพันธ์ เพื่อจ่ายเป็นค่าใช้จ่ายในการจัดกิจกรรมดังกล่าว เช่น ค่าวัสดุ อุปกรณ์ต่างๆ ค่าอาหาร เครื่องดื่มต่าง ๆ และค่าใช้จ่ายอื่น ๆ ที่เกี่ยวข้อง ตั้งไว้ 100,000.-บาท

 งบประมาณที่ใช้ไปทั้งสิ้น 55,249.- บาท (ห้าหมื่นห้าพันสองร้อยสี่สิบเก้าบาทถ้วน) เพื่อใช้จ่ายในการจัดซื้อจัดจ้าง (ตามเอกสารแนบ ภาคผนวก ก)

**10. ผู้รับผิดชอบโครงการ**

สำนักปลัดองค์การบริหารส่วนตำบลกาลอ ร่วมกับ มัสยิดทุกหมู่บ้านในตำบลกาลอ

**11. ผลที่คาดว่าจะได้รับ**

11.1 ประชาชนในตำบลกาลอเกิดความร่วมมือร่วมใจ เกิดความรักความสามัคคี ได้มีส่วน

ร่วมในกิจกรรมของสังคม

11.2 สืบทอดวัฒนธรรม ประเพณี อันดีงามให้คงอยู่ในท้องถิ่นต่อไป

11.3 คนในชุมชนได้ถือปฏิบัติตามหลักคำสอนของศาสนาอย่างมีสวนร่วมเกิดกระบวนการเรียนรู้ของเด็กและเยาวชน ในเรื่องของหลักคำสอนของศาสนาอย่างแท้จริง

11.4 สร้างความปรองดองสมานฉันท์ระหว่างผู้บริหาร อบต. สมาชิกสภา อบต. และประชาชนในพื้นที่

**12. ผู้เขียนโครงการ**

(ลงชื่อ) ......................................... ผู้เขียนโครงการ

 (นางอาซีซะ กะลูแป)

 นักวิชาการศึกษาชำนาญการ

**๑3. ผู้เสนอโครงการ**

(ลงชื่อ) ......................................... ผู้เสนอโครงการ

 (นางสาวนาปีเสาะ ละสุสามา)

 หัวหน้าสำนักงานปลัด

**๑5.ผู้ให้ความเห็นชอบโครงการ**

....................................................................................................................................

................................................................................................................................................................

(ลงชื่อ) ......................................... ผู้เห็นชอบโครงการ

 (นายนฤเบศร์ แก้วกูล)

 ปลัดองค์การบริหารส่วนตำบลกาลอ

**๑6. ผู้อนุมัติโครงการ**

 อนุมัติ.......................................................................

 ไม่อนุมัติ....................................................................

(ลงชื่อ) ......................................... ผู้อนุมัติโครงการ

 (นายอับดุลรอฮิง หะระตี)

 นายกองค์การบริหารส่วนตำบลกาลอ